Document ID: 32010D0623

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 11ης Οκτωβρίου 2010 για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή τής Banca d’Italia (2010/623/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: το πρωτόκολλο του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1, τη σύσταση ΕΚΤ/2010/11 της Ευρωπαϊκής Κεντρικής Τράπεζας, της 23ης Αυγούστου 2010, προς το Συμβούλιο της Ευρωπαϊκής Ένωσης όσον αφορά τον εξωτερικό ελεγκτή τής Banca d’Italia (1), Εκτιμώντας τα ακόλουθα: (1) Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης. (2) H εντολή των εξωτερικών ελεγκτών τής Banca d’Italia έληξε μετά το λογιστικό έλεγχο του οικονομικού έτους 2009. Είναι ως εκ τούτου αναγκαίο να διορισθούν οι εξωτερικοί ελεγκτές για το οικονομικό έτος 2010. (3) Η Banca d’Italia επέλεξε ως εξωτερικούς της ελεγκτές για τα οικονομικά έτη 2010 έως 2015 την εταιρεία PricewaterhouseCoopers SpA. (4) Το διοικητικό συμβούλιο της ΕΚΤ συνέστησε να διορισθεί ως εξωτερικός ελεγκτής τής Banca d’Italia για τα οικονομικά έτη 2010 έως 2015 η εταιρεία PricewaterhouseCoopers SpA. (5) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (2), ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 1 της απόφασης 1999/70/ΕΚ, η παράγραφος 6 αντικαθίσταται από το ακόλουθο κείμενο: «6. Η εταιρεία PricewaterhouseCoopers SpA διορίζεται ως εξωτερικός ελεγκτής τής Banca d’Italia για τα οικονομικά έτη 2010 έως 2015.». Άρθρο 2 Η παρούσα απόφαση παράγει αποτελέσματα την ημέρα της κοινοποίησής της. Άρθρο 3 Η παρούσα απόφαση απευθύνεται στην Ευρωπαϊκή Κεντρική Τράπεζα. Λουξεμβούργο, 11 Οκτωβρίου 2010.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 523
5283
122
2510
2106
54
4590
1163
912
2200
4276

EuroVoc IDs (Expanded): 523
5283
122
2510
2106
54
4590
1163
912
2200
4276

Dataset Source: meu

Split: dev